
R O M Â N I A                                                                                                                                                                                                                    
JUDEŢUL TIMIŞ

ORAŞUL DETA

P R I M A R
Nr. 4989/12.05.2025
REFERAT DE APROBARE

a proiectului de hotărâre privind stabilirea condițiilor de majorare a impozitului pe clădirile și terenurile neîngrijite pe raza Orașului Deta și Opatița pentru anul 2026.

În baza prevederilor Legii nr. 227/2015 privind Codul fiscal, Titlul IX, privind impozitele și taxele locale și a Legii 273/2006 privind finanțele publice locale, cu modificările și completările ulterioare, este obligatorie stabilirea valorilor impozabile, impozitelor și taxelor locale aplicabile în anul 2026, constituind o sursă de venituri, utilizate pentru cheltuielile publice a căror finanțare se asigură de la bugetul local, în condițiile legii. Totodată, prin acest proiect se urmărește asigurarea punerii în valoare și siguranță a fondului construit prin atingerea următoarelor ținte: gestionarea eficientă a patrimoniului; punerea în siguranță a domeniului public; creșterea atractivității turistice și investiționale precum și responsabilizarea cetățenilor care dețin proprietăți,

Ţinând cont de prevederile art. 489, alin (5) și (8) din Codul Fiscal, pe baza Regulamentul privind criteriile de încadrare în categoria clădirilor și terenurilor neîngrijite pe raza Orașului Deta și a satului Opatița.

Având în vedere prevederile de mai sus, cât şi faptul că prin dimensionarea impozitelor şi taxelor locale pentru anul 2026 se urmăreşte asigurarea surselor de venituri la bugetul local în vederea angajării şi acoperirii cheltuielilor bugetului local şi respectarea prevederilor legale în vigoare, propun Consiliului Local al oraşului Deta adoptarea proiectului de hotărâre în forma propusă.
PRIMAR,

Ec. Petru ROMAN

